# Samurai Jack

| Samurai Jack |
| --- |
|  |
|  Sarjan alussa esiintyvä tunnus. |
| Tyyli | animaatio, seikkailu, toiminta, draamakomedia, dystopia, tieteisfantasia |
| Kestoaika | 24 min |
| Luoja(t) | Genndy Tartakovsky |
| Pääosissa | Phil LaMarr Mako (kaudet 1-4) Greg Baldwin (5. kausi) |
| Alkuperämaa |  Yhdysvallat |
| Alkuperäiskieli | englanti |
| Verkko |  Cartoon Network  Subtv |
| Esitetty | 10. elokuuta 2001 – 20. Toukokuu 2017 |
| Jaksoja | 62 |
| Tuotanto |
| Tuottaja(t) | Genndy Tartakovsky Brian A. Miller |
| Ohjaaja(t) | Genndy Tartakovsky Randy Myers Robert Alvarez Rob Renzetti Chris Savino |
| Käsikirjoittaja(t) | Genndy Tartakovsky Paul Rudish Erik Wiese |
| Tuotantoyhtiö(t) | Cartoon Network Studios Rough Draft Studios |
| Palkinnot |
| Voitetut | OIAF (2002) Annie (2003, 2004, 2005) Emmy (2003, 2004, 2005) |
| Ehdokkuudet | Emmy (2002, 2005) TCA (2002) Annie (2003, 2004, 2005) |
| Aiheesta muualla |
| Virallinen sivusto |
| IMDb  |
| Infobox OK |

**Samurai Jack** on Genndy Tartakovskyn luoma erikoisella piirrostyylillä varustettu animaatiosarja, joka kertoo tarinaa tulevaisuuteen vangitusta samuraista. Sarja palkittiin muun muassa Emmyllä parhaana piirrossarjana.

Samurai Jackin jaksoja luotiin vuosina 2001–2004 52 kappaletta 24 minuutin jaksoa. Esityskausia oli neljä, kunnes vuonna 2017 Adult Swimillä esitettiin 10 jaksoinen viides ja viimeinen kausi. Sarjan tarinat vaihtelivat synkistä aina eeppisiin, sekä koomisiin kertomuksiin. Tyypillisesti jaksot kuitenkin käsittelivät Samurain etsiessä portaalia, palatakseen takaisin omaan aikaansa. Sarjassa esiintyneet useat taistelukohtaukset muistuttavat vanhojen samuraielokuvien kohtia ja lisäksi ohjelma kykeni omalla tavallaan esittämään kaiken toiminnan, jossa viholliset kokivat kohtalokkaita seurauksia. Koska Yhdysvalloissa televisiossa esitettävien lastenohjelmien väkivaltaisuus on erittäin rajoitettua sarjan tekijät loivat suurimman osan Samurai Jackin viholliset hirviöiksi, muukalaisolennoiksi ja roboteiksi, jotka veren sijasta vuodattivat limaa, mönjää tai jotain epämääräistä nestettä.

Yhdysvalloissa sarjaa esitti Cartoon Network, kuten myös Suomessa ja lisäksi sitä esitti Subtv.

Tammikuussa 2009 IGN-sivuston laatiman sadan parhaan animaatiosarjan listan mukaan Samurai Jack oli sijalla 43.

## Juoni

**Varoitus:Seuraava kirjoitus paljastaa yksityiskohtia juonesta.*
Sarjan keskeisin hahmo on Samurai Jack, joka syntyi Japanissa muinaisajalla. Samoihin aikoihin pahuuden olento nimeltä Aku vapauduttuaan vankilasta alkoi pian vallata maailmaa itselleen. Jack lähetettiin opiskelemaan eri taitoja ulkomaille, jotta hän voisi kukistaa Akun. Vuosia kestäneen harjoittelun päätteeksi Jack palasi takaisin kotimaalleen, jossa Jack kohtasi Akun. Taistelun aikana Aku ehti siirtää Jackin tulevaisuuteen ennen lopullista ratkaisua.

Tulevaisuudessa Jack on etsinyt portaalia, jonka avulla hän voisi matkata takaisin kotimaahansa ja onkin kierrellyt useissa paikoissa.

**Juonipaljastukset päättyvät tähän.**
## Päähahmot

* **Samurai Jack** syntyi Japanissa muinaisajalla, jolloin riehui paha olento nimeltä Aku, joka valtasi maailmaa itselleen. Jack lähettiin pois harjoittelemaan taistelutekniikoita, toivoen hänen oppivan keinon jolla voittaa Aku. Vuosia kestäneen harjoittelun päätteeksi hän palasi takaisin kotimaalleen kohtaakseen Akun. Hän oli voittanut Akun, joka ehti juuri siirtää Jackin tulevaisuuteen pois perheensä luota. Tämän jälkeen Jack on etsinyt portaalia, jonka avulla hän voisi matkata takaisin kotimaahansa ja on kierrellyt useissa paikoissa pelastaen samalla useita kyliä ja ihmisiä pahuudelta.

* **Aku** on sarjan päävihollinen, joka herättyään vankeudestaan valloitti muinais Japanin ja myöhemmin maailman. Yliluonnollisten voimiensa ja muodon muutoksensa ansiosta hän loi maailman vihan ja pimeyden paikaksi. Aku tietää myös Samurain olevan ainut, joka kykee voittamaan hänet erityisellä miekallaan.

* **Scotsman** on nimensä mukaan skottilainen, joka on punahiuksinen ja isokokoinen soturi. Hänellä on vain yksi ehyt jalka ja toinen on korvattu konekiväärillä. Scotsman on yksi harvoista sivuhahmoista sarjassa, joka esiintyy useammin kuin kerran. Hän esiintyi jaksoissa "Jack and the Scotsman", "Jack and the Scotsman II" ja kaksiosaisessa jaksossa "The Scotsman saves Jack". Ensimmäisessä kohtaamisessa Scotsman pilkkaa Samuraita muun muassa tämän vaatetuksesta. Sittemmin kaksikko ystävystyi ja hän sai apua Samurailta pelastaessaan vaimonsa pahoilta demoneilta. Scotsmanilla on useita aseita, joista yleisimpänä on hänen miekkansa, johon on kaiverrettu kelttiläistä riimukirjoitusta. Tämä tekee miekasta hajoamattoman, jopa Samurai Jackin miekkaa vastaan.
* **Ashi** on Akun biologinen tytär ja Jackin liittolainen joka myöhemmin muuttui rakastetuksi, esiintyi viidennellä kaudella. Ashi syntyi tämän äidin juotua Akusta saatua ainetta maljasta rituaalin myötä, luoden kultti-ryhmän nimeltään "Akun tyttäret" (*eng. Daughters of Aku).* Myöhemmin Ashille paljastuu että Aku onkin oikea pahuus ja tämä on hänen isänsä, kääntyy häntä vastaan ja rakastuu Jackiin. Ashi on myös perinyt Akun voimat ja joutunut Akun hallitsemaksi hetken aikaa pakottaen taistelemaan Jackia vastaan mutta onnistuu rikkomaan Akun hallinan.

## Äänirooleissa

### Englanninkieliset äänet

|  |  |  |
| --- | --- | --- |
|  Phil LaMarr  | … |  Samurai Jack, sivuäänet
  |
|  Mako  | … |  Aku
  |
|  Kevin Michael Richardson  | … |  Demongo, Brobot, Bouncer, Vada 2, Woolie, Well, kalastaja, baarimikko, sheriffi, herra Shine, Knuckles, Gordo, Sumoto, Ganeesh, Abo, sivuäänet
  |
|  Jeff Glen Bennett  | … |  Allen, Angus McDuffy, Sir Dreyfuss Alexander, Sergei, Frederic, Connery, punahilkka, apinapoika, Gargoyle, Ringmaster, Li'l Aqualizer, sivuäänet
  |
|  Daran Norris  | … |  Spartok, Max, X-49, sivuäänet
  |
|  Tom Kenny  | … |  Chritchellite, Idealist, Analyst, Monkar, Og, susi, sivuäänet
  |
|  Grey DeLisle  | … |  Lula Lillywhite, punahilkan äiti, isoäiti, sivuäänet
  |
|  Jennifer Hale  | … |  tyttö, tarjoilija, Technician, Fairy, Narc, sivuäänet
  |
|  John DiMaggio  | … |  Scotsman, Ezekial Clench, sivuäänet
  |
|  Richard McGonagle  | … |  sivuäänet
  |
|  Rob Paulsen  | … |  Cole Lumpkin, Lizor, Rothchild, Sir Colin Bartholemew Montgomery Rothchild III
  |
|  Lauren Tom  | … |  Samurai Jackin äiti, Yamiko
  |
|  Tara Strong  | … |  Verbina, sivuäänet
  |
|  Sab Shimono  | … |  keisari
  |
|  Dee Bradley Baker  | … |  robotti, Gill kuningas, tiedemies, sivuäänet
  |

### Suomenkieliset äänet

|  |  |  |
| --- | --- | --- |
|  Taisto Oksanen  | … |  Samurai Jack
  |
|  Vesa Hämes  | … |  Aku
  |

## Elokuva

Sarjasta oli kehitteillä myös elokuva vuonna 2002, mutta projekti peruttiin, kun samana vuonna ilmestynyt *Powerpuff Girls – elokuva* ei menestynyt odotetulla tavalla. 28. syyskuuta 2006 MTV.comin haastattelussa ollut sarjan luoja Genndy Tartakovsky vahvisti "Jackin tulevan takaisin" ja täten päättäisi tarinan animaatioelokuvaan. Myös uusi tuotantoyhtiö Frederator Films julkaisi heidän projekteinaan olevan muun muassa Samurai Jackin sarjaan perustuva elokuva, jonka käsikirjoittaisi ja ohjaisi sarjan luonut Genndy Tartakovsky.

## Lähteet

## Aiheesta muualla

* Voice Chasers (Arkistoitu – Internet Archive) (englanniksi)